Franck Montagny je upokojeni francoski dirkač Formule 1. V sezoni 2003 je bil testni dirkač Renaulta in na domači dirki za Veliko nagrado Francije tudi tretji dirkač. V sezoni 2005 je bil testni dirkač Jordana in na dirki za Veliko nagrado Evrope tudi tretji dirkač. V sezoni 2006 pa je v moštvu Super Aguri dobil priložnost na sedmih dirkah, ko je ob kar petih odstopih kot najboljšo uvrstitev dosegel šestnajsti mesti na Velikih nagradah Monaka in Francije, na zadnjih petih dirkah pa je bil tretji dirkač moštva.